
„КОМПЛЕКСЕН ОНКОЛОГИЧЕН ЦЕНТЪР–БУРГАС” ЕООД
Акредитиран по Наредба № 18 на МЗ от 20.06.2005 г.   

Сертифициран по BDS ISO 45001-2018
Сертифициран по ISO 9001-2015    

Регистриран като Администратор на лични данни

ДО

ОБЩИНСКИ СЪВЕТ
БУРГАС
Изх. № И-502 / 09.04.2024 г.
ДОКЛАДНА ЗАПИСКА
от проф. д-р Христо Стоянов Бозов, д.м., 
управител на  „Комплексен онкологичен център-Бургас" ЕООД
ОТНОСНО: промяна на юридическия адрес  „КОЦ–Бургас” ЕООД

УВАЖАЕМИ ОБЩИНСКИ СЪВЕТНИЦИ,
        „Комплексен онкологичен център-Бургас" ЕООД, ЕИК 53191 е със седалище гр. Бургас и адрес на управление  гр. Бургас, бул. „Демокрация” № 86. Към настоящия момент, администрацията на  „Комплексен онкологичен център-Бургас” ЕООД се помещава в гр. Бургас, бул. „Стефан Стамболов” № 73, Хирургичен корпус, ет.7 на „УМБАЛ-Бургас” АД. Въпреки, че комуникацията се осъществява по електронен път, получаването на хартиени писма и документи все още е актуално, което налага да се промени адреса на управление на дружеството. Това обстоятелство следва да бъде отразено в учредителния акт и подлежи на вписване в Търговски регистър и регистър на юридическите лица с нестопанска цел.
           Съгласно чл. 137 от Търговския закон, промяната в дружествения договор на дружествата с ограничена отговорност, съответно учредителния акт за едноличните дружествата с ограничена отговорност е от компетентността на Общото събрание.
          Правата на Община - Бургас като едноличен собственик на капитала в конкретния случай се изпълняват от Общински съвет-Бургас.

       Ето защо, за да бъде променен адреса на управление на дружеството и да се извършат съответните промени в в учредителния акт на дружеството е необходимо решение на Общински съвет-Бургас. 

   Предвид изложеното и на основание чл. 137, ал.1, т.1 от Търговски закон и чл.12, ал.1, т.2 и т.20 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински сьвет да вземе следните 


Р Е Ш Е Н И Я:
1. Променя адреса на управление на „Комплексен онкологичен център-Бургас” ЕООД, ЕИК 53191 от  гр. Бургас, бул. „Демокрация” № 86 на  гр.Бургас, бул. „Стефан Стамболов” № 73, Хирургичен корпус, ет.7.

2. Приема нов учредителен акт с направената промяна по т.1,
съгласно приложения към настоящата докладна записка проект

3. Задължава управителят на „Комплексен онкологичен център
Бургас” ЕООД, ЕИК 53191, да извърши вписване в Търговски регистър и регистър на юридическите лица с нестопанска цел.
                                                                С УВАЖЕНИЕ:
                                     УПРАВИТЕЛ НА 

                                            „КОЦ-БУРГАС” ЕООД:

…….................................
(проф. д-р Христо Бозов)

